Giza Eskubideen Defendatzaileak aldi batez Babesteko Programa

Aldi Baterako Babes Programak nazioarteko laguntza- eta elkartasun-tresnak dira. Horien bidez laguntzen da, batetik, pertsonen bizitza eta osotasun fisikoa babesten eta, bestetik, jatorrian giza eskubideak defendatzeko prozesuei eusten, harrera-herrialdeko erakunde, mugimendu eta instituzioekin antolatuz.

Eusko Jaurlaritzak, 2011tik, Defendatzaileak Babesteko Euskal Programa du martxan, eta, harrezkero, 5 herrialdetako 16 pertsonak heldu diote programari (9 emakumek eta 7 gizonek). Ekimena erreferentzia gisa hartu da beste autonomia-erkidego batzuetan antzeko ekimenak garatzeko, eta balorazio garrantzitsua izan du “Protect Defenders” Europako plataforman.

Programaren garapena eta kudeaketa CEAR-Euskadiren kargura da; erakunde horrek ibilbide luzea du giza eskubideen defentsan eta sustapenean eta nazioarteko babesa behar duten errefuxiatuen, lekuz aldatutako pertsonen, aberrigabeen eta migratzaileen edo bazterketa-arriskuan daudenen garapen integralean.

Programak babestutako defendatzaileak

2020 

 Paola Andrea Ararat Nazarit, Kolonbiako ACONC (Asociación de Consejos Comunitarios del Norte del Cauca, Kolonbia).
 Néstor Hernández, (Honduras Diversa, Honduras).
 OIA (Organización Indígena de Antioquía, Kolonbia) elkarteko kidea.

2018 

 Danelly Estupiñán Valencia (Komunitate Beltzen Prozesuko kidea, Buenaventura, Kolonbia).
 Nohemí Esther Pérez Borjas (COFADEH Hondurasko Desagertutako Atxilotuen Senideen Batzordea, Honduras).

2017 

 Lolita Chávez Ixcaquic (Consejo de Pueblos K’iche eta Consejo de Pueblos de Occidente (CPO), Guatemala).
 Richar Nelson Sierra (Organización Indígena de Antioquia, Kolonbia).
 Leila Leili (Asociación Saharaui de Graves Violaciones de Derechos Humanos cometidas por el Estado marroquí (ASVDH), Mendebaldeko Sahara).

Erreferentziak 

Eusko Jaurlaritza